Päästeseaduse ja teiste seaduste muutmise seaduse eelnõu seletuskiri

Lisa 1

RAKENDUSAKTI KAVAND 1

SISEMINISTER

MÄÄRUS

2025 nr

**Siseministri määruste muutmine**

**seoses päästeseaduse ja teiste seaduste**

**muutmise seadusega**

Määrus kehtestatakse päästeseaduse § 5 lõike 4, § 9 lõike 3, § 91 lõike 3 ning politsei ja piirivalve seaduse § 3 lõike 7 alusel.

**§ 1. Siseministri 13. juuni 2017. aasta määruse nr 26 „Hädaabiteadete menetlemise kord ja hädaabiteadete menetlemise toimimisele esitatavad nõuded“ muutmine**

Siseministri 13. juuni 2017. aasta määruses nr 26 „Hädaabiteadete menetlemise kord ja hädaabiteadete menetlemise toimimisele esitatavad nõuded“ tehakse järgmised muudatused:

**1)** paragrahvi 5 lõikest 3 jäetakse välja sõnad „tervisele või“;

**2)** paragrahvi 5 lõikest 4 jäetakse välja sõna „kohe“;

**3)** paragrahvi 5 täiendatakse lõikega 41 järgmises sõnastuses:

„(41) Vale hädaabiteatena käsitatakse teadet, mille korral ei järgne abivajadusest tulenevat Häirekeskuse, Päästeameti, Politsei- ja Piirivalveameti või kiirabi tegevust.“.

**§ 2.** **Siseministri 21. detsembri 2016. aasta määruse nr 36 „Hädaabiteadete ning abi- ja infoteadete andmekogu põhimäärus“ muutmine**

Siseministri 21. detsembri 2016. aasta määruses nr 36 „Hädaabiteadete ning abi- ja infoteadete andmekogu põhimäärus“ tehakse järgmised muudatused:

**1)** paragrahvi 1 lõige 1 sõnastatakse järgmiselt:

„(1) Hädaabiteadete ning abi- ja infoteadete andmekogu (edaspidi *andmekogu*) ametlik lühend on HKSOS.“;

**2)** paragrahvi 1 lõige 2 ja § 51 lõike 4 punkt 13 tunnistatakse kehtetuks;

**3)** paragrahvi 9 lõike 8 punktist 5 jäetakse välja sõna „isikustamata“;

**§ 3.** **Siseministri 21. detsembri 2016. aasta määruse nr 38 „Päästeinfosüsteemi asutamine ja päästeinfosüsteemi pidamise põhimäärus“ muutmine**

Siseministri 21. detsembri 2016. aasta määruses nr 38 „Päästeinfosüsteemi asutamine ja päästeinfosüsteemi pidamise põhimäärus“ tehakse järgmised muudatused:

**1)** paragrahvi 1 lõige 1 muudetakse järgmiselt:

„(1) Andmekogu päästeinfosüsteem (edaspidi *infosüsteem*) ametlik lühend on PÄIS.“;

**2)** paragrahvi 1 lõige 2, § 2 lõige 3, § 5 lõige 2, § 6 lõike 7 punkt 26 tunnistatakse kehtetuks;

**3)** paragrahvi 6 täiendatakse lõikega 12 järgmises sõnastuses:

„(12) Ulatusliku evakuatsiooniga seotud andmed on:

1) ulatusliku evakuatsiooni korraldamisse kaasatud isiku ees- ja perekonnanimi ning isikukood;

2) evakuatsioonikohta vajava isiku ees- ja perekonnanimi, kodakondsus, kontaktandmed ning isikukood või selle puudumisel sünnikuupäev ja sugu.“;

**4)** paragrahvi 7 lõike 2 punkti 5 täiendatakse peale sõna „üle“ lauseosaga „ning tulekahjus hukkunud ja vees uppunud isiku andmed ennetustöö tegemiseks;“;

**5)** paragrahvi 7 lõiget 2 täiendatakse punktiga 17 järgmises sõnastuses:

„17) kohtuekspertiisi infosüsteemi volitatud töötleja esitab tulekahjus hukkunud ning vees uppunud isiku andmed ennetustöö tegemiseks.“.

**§ 4.** **Siseministri 10. novembri 2010. aasta määruse nr 57 „Vabatahtliku päästja ja abidemineerija kutsesobivuse nõuded isikuomaduste, füüsilise ettevalmistuse, väljaõppe ja terviseseisundi kohta ning nendele vastavuse kontrollimise tingimused ja kord ning väljaõppe ja arvestuse läbiviimise kord“ muutmine**

Siseministri 10. novembri 2010. aasta määruse nr 57 „Vabatahtliku päästja ja abidemineerija kutsesobivuse nõuded isikuomaduste, füüsilise ettevalmistuse, väljaõppe ja terviseseisundi kohta ning nendele vastavuse kontrollimise tingimused ja kord ning väljaõppe ja arvestuse läbiviimise kord“tehakse järgmised muudatused:

**1)** paragrahvi 8 lõikes 11 asendatakse arv „1“ arvuga „10“;

**2)** paragrahvi 9 lõikes 6 asendatakse tekstiosa „11 ja 12“ tekstiosaga „10–12“;

**3)** paragrahvi 131 täiendatakse punktiga 10 järgmises sõnastuses:

„10) demineerimisalane ennetustöö.“.

**§ 5. Määruse jõustumine**

Määrus jõustub 1. märtsil 2026. aastal.

(allkirjastatud digitaalselt)

Igor Taro

siseminister

(allkirjastatud digitaalselt)

Tarmo Miilits

kantsler

RAKENDUSAKTI KAVAND 2

VABARIIGI VALITSUS

MÄÄRUS

**Vabariigi Valitsuse määruste muutmine seoses**

**päästeseaduse ja teiste seaduste**

**muutmise seadusega**

Määrus kehtestatakse rahvusvahelisel tsiviilmissioonil osalemise seaduse § 9 lõike 4, § 13 lõike 5 ja § 21 lõike 1, [hädaolukorra seaduse](https://www.riigiteataja.ee/akt/dyn=121072022002&id=103032017001!pr34lg2) § 34 lõike 2, [Kaitseliidu seaduse](https://www.riigiteataja.ee/akt/dyn=121072022002&id=116062016010!pr4lg3) § 4 lõike 3, [Kaitseväe korralduse seaduse](https://www.riigiteataja.ee/akt/dyn=121072022002&id=106072016008!pr3lg3) § 3 lõike 3 ning [päästeseaduse](https://www.riigiteataja.ee/akt/dyn=121072022002&id=115122016006!pr31b1lg2) § 3115lõike 2 alusel.

**§ 1. Vabariigi Valitsuse 24. märtsi 2011. aasta määruse nr 40 „Eksperdi rahvusvahelisele tsiviilmissioonile lähetamise ja sealt tagasikutsumise kord ning tsiviilmissioonile lähetatud eksperdi kulude katmise ulatus, tingimused ja kord“ muutmine**

Vabariigi Valitsuse 24. märtsi 2011. aasta määruse nr 40 „Eksperdi rahvusvahelisele tsiviilmissioonile lähetamise ja sealt tagasikutsumise kord ning tsiviilmissioonile lähetatud eksperdi kulude katmise ulatus, tingimused ja kord“ tehakse järgmised muudatused:

**1)** paragrahvi 1 punkt 5, § 2 lõige 3 ja § 5 tunnistatakse kehtetuks;

**2)** paragrahvi 7 lõikest 3 jäetakse välja teine lause;

**3)** paragrahvi 8 tekst sõnastatakse järgmiselt:

„(1) Eksperdi kutsub pika- ja lühiajaliselt missioonilt tagasi Välisministeeriumi kantsler rahvusvahelisel tsiviilmissioonil osalemise seaduse § 13 lõigetes 2 ja 3 sätestatud alusel.

(2) Kui ekspert kutsutakse tagasi muul alusel kui lähetusaja lõppemine, vormistatakse tema tagasikutsumise otsus Välisministeeriumi kantsleri käskkirjaga, mis peab sisaldama vähemalt järgmisi andmeid:

1) lähetuse lõpu kuupäev;

2) tagasikutsumise põhjendus;

3) tagasikutsumise aluse formuleering viitega seaduse paragrahvile, lõikele ja punktile.

(3) Välisministeerium teeb käskkirja eksperdi tagasikutsumise kohta eksperdile teatavaks kirjalikku taasesitamist võimaldavas vormis. Kui ekspert on lähetatud võlaõigusliku lepingu alusel, loetakse käskkiri lepingu ülesütlemise avalduseks.“;

**4)** paragrahvi 10 lõikest 3, 5. peatüki ja § 19 pealkirjadest jäetakse välja sõnad „või kiireloomuliselt“ vastavas käändes;

**5)** paragrahvi 19 lõige 2 sõnastatakse järgmiselt:

„(2) Kui ekspert lähetatakse lühiajalisele missioonile võlaõigusliku lepingu alusel, hüvitatakse tema missiooni ülesannete täitmisega seotud sõidu- ja majutuskulud, tervisekindlustuse, varustuse soetamise ja muud vajalikud kulud selle lepingu kohaselt. Sellisel juhul ei maksa Välisministeerium eksperdile päevaraha.“.

**§ 2. Vabariigi Valitsuse 18. detsembri 2015. aasta määruse nr 144 „Kaitseväe ja Kaitseliidu politsei ülesannete täitmisse, päästesündmuse lahendamisse ning eriolukorra tööde tegemisse kaasamise kord“ muutmine**

Vabariigi Valitsuse 18. detsembri 2015. aasta määruse nr 144 „Kaitseväe ja Kaitseliidu politsei ülesannete täitmisse, päästesündmuse lahendamisse ning eriolukorra tööde tegemisse kaasamise kord“ preambulis asendatakse arv 311 arvuga 3115.

**§ 3. Määruse jõustumine**

Määrus jõustub 1. märtsil 2026. aastal.

(allkirjastatud digitaalselt)

Kristen Michal

peaminister

(allkirjastatud digitaalselt)

Igor Taro

siseminister

(allkirjastatud digitaalselt)

Keit Kasemets

riigisekretär

RAKENDUSAKTI KAVAND 3

SISEMINISTER

MÄÄRUS

2025 nr

**Isikuankeedi andmete loetelu**

Määrus kehtestatakse päästeseaduse § 315 lõike 3 alusel.

**§ 1. Reguleerimisala**

Määrusega kehtestatakse isikuankeedi andmete loetelu.

**§ 2. Isikuankeedi andmed**

(1) Isikuankeedi andmed on:

1) päästemeeskonna reservi liikme kandidaadi isikuandmed;

2) päästemeeskonna reservi liikme kandidaadi hariduskäik keskhariduseni;

3) andmed selle kohta, kas päästemeeskonna reservi liikme kandidaat on distsiplinaarsüüteo toimepanemise eest avalikust teenistusest vabastatud, kui vabastamisest on möödas alla aasta;

4) päästemeeskonna reservi liikme kandidaadi määratud kontaktisiku andmed.

(2) Käesoleva paragrahvi lõike 1 punktis 1 sätestatud isikuandmed on:

1) ees- ja perekonnanimi,

2) isikukood;

3) kodakondsus;

4) sotsiaalmeedia konto andmed;

5) telefoni number, elukoht ja e-posti aadress.

(3) Käesoleva paragrahvi lõike 1 punktis 4 sätestatud andmed on:

1) ees- ja perekonnanimi;

2) isikukood või selle puudumise korral sünniaeg;

3) telefoni number, elukoht ja e-posti aadress.

**§ 3. Määruse jõustumine**

Määrus jõustub 1. märtsil 2026. aastal.

(allkirjastatud digitaalselt)

Igor Taro

siseminister

(allkirjastatud digitaalselt)

Tarmo Miilits

kantsler